*2. napirendi pont*

**Tisztelt Képviselő-testület!**

Rábakecöl Község Önkormányzatának Képviselő-testülete még az előző önkormányzati ciklusban megalkotta az önkormányzati képviselők tiszteletdíjának mértékéről, és a természetbeni juttatásokról szóló 14/2014.(XII.29.) önkormányzati rendeletét.

E rendeletben szabályozta a képviselői munkáért járó tiszteletdíjakat, amely 40.000 Ft/hónap összegben került meghatározásra. A rendelet hatálya a polgármesterre és az alpolgármesterre természetesen nem terjed ki. Ezen tiszteletdíj járulékokkal csökkentett összegének felét a képviselők előzetes megbeszélés alapján felajánlották az önkormányzat közcélú feladatainak ellátására (pl. temető kerítés építés, parkosítás, idősek klubjának támogatása, stb.). A pénzügyi vezető javaslata alapján az átláthatóság érdekében indokolttá vált, hogy a képviselői tiszteletdíj mértéke úgy kerüljön megállapításra, hogy a közcélú feladatokra meghatározott összeg a költségvetésben képviselői keretként kerüljön betervezésre, illetőleg felhasználásra. Ezért vált szükségessé, hogy a rendeletben az önkormányzati képviselőket ténylegesen megillető tiszteletdíj kerüljön meghatározásra. A képviselők által felhasználható úgynevezett képviselői keret pedig az önkormányzati költségvetésben kerül külön tételként betervezésre.

A fentieket figyelembevéve a polgármester úr javaslata alapján készült el a rendelettervezet, amelyet kérem, hogy vitasson meg a testület, majd annak megfelelően kerüljön módosításra a tiszteletdíj mértéke.

Rábakecöl, 2019. október 28.

Tisztelettel:

Dr. Gál László

 jegyző